**Virumaa Rannakalurite Ühing MTÜ**

**Juhatuse koosoleku PROTOKOLL** 14.03.2017

Koosolek toimus e-kirja teel.

Koosolekut protokollis Reili Soppe

E-kiri saadeti juhatuse liikmetele: Hanno Nõmme, Jüri Kiik, Mari Sepp, Peeter Pokkinen, Raim Sarv, Valdek Kilk, Olavi Kasemaa, Iraida Tšubenko, Janika Saar, manusega lisaks taotlusvooru kuulutuse näidis ja Lüganuse Volikogu otsus.

**Päevakord:**

1. 2017. aasta projektitoetuse I taotlusvooru väljakuulutamine

2. Lüganuse valla väljaarvestamine VRKÜ liikmeskonnast Lüganuse Volikogu otsuse nr 379 alusel

3. Sooviavalduse esitamine Vihula Vallavalitsusele, et Käsmu sadama ehitamisel arvestatakse rannakalurite huvidega tagades loodavas sadamas paadikohad kaluritele.

1. **2017. aasta projektitoetuse I taotlusvooru väljakuulutamine**

MTÜ Virumaa Rannakalurite Ühing kuulutab välja EMKF meetme "Kalanduspiirkonna kohaliku arengu strateegia rakendamine" 2017 aasta esimese taotlusvooru

Projektitoetuse taotlusi võetakse vastu järgmistes tegevussuundades:

1.Kalapüügi- või vesiviljelustoodete väärindamine või turustamine.

Toetuste maht 388 396,84

2. Majandustegevuse mitmekesistamine. Toetuste maht 435 840,42

3. Kalasadamate uuendamine. Toetuste maht 371 256,24

4. Koelmualade loomine või taastamine. Toetuste maht 30 032,02

5. Sotsiaalse heaolu ja kultuuripärandi edendamine. Toetuste maht  55 879,10

Projektitoetuse taotlusi võetakse vastu 24-28 aprillil 2017 tööpäeviti kella 9.00 kuni 17.00 VRKÜ kontoris Võsul, Sadama 2. Taotluse sisseandmiseks ja konsultatsiooniks eelnevalt registreeruda telefonil 53407663 või meiliaadressil info@vrky.ee

Projektitoetuse taotlusi saab esitada paberkandjal. Digitaalselt allkirjastatud taotlus tuleb saata e-posti aadressile info@vrky.ee. Taotlusi võetakse vastu kuni 28. aprillini 2017 kella 17.00ni.

Taotlusvormid leiab ühingu koduleheküljelt www.vrky.ee alajaotus "abiks taotlejale" või PRIA koduleheküljelt [www.pria.ee](http://www.pria.ee).

**Otsustati** ühehäälselt välja kuulutada 2017 a I taotlusvoor.

**2. Lüganuse valla väljaarvestamine VRKÜ liikmeskonnast Lüganuse Volikogu otsuse nr 379 alusel**

**Otsustati** ühehäälelt Lüganuse vald välja arvata VRKÜ liikmeskonnast

**3. Sooviavalduse esitamine Vihula Vallavalitsusele, et Käsmu sadama ehitamisel arvestatakse rannakalurite huvidega tagades loodavas sadamas paadikohad kaluritele.**

Virumaa Rannakalurite Ühingu eesmärgiks on aidata kaasa kohaliku kalanduspiirkonna säästvale arengule.

VRKÜ oluliseks tegevuseks on toetada sadamate ehitust ja infrastruktuuri, et aidata kaasa Virumaa piirkonnas sadamate võrgustiku loomisele.

Perioodil 2007-2013 toetasime Võsu, Eisma, Toila ja Narva-Jõesuu sadamate ehitust, perioodil 2016-2020 on kavas Karepa, Purtse, Võsu, Toila Ja Narva-Jõesuu sadamate toetamine.

Virumaa Rannakalurite Ühing esindab oma liikmete huve ning teeb kõik endast oleneva, et uutes, loodavates sadamates oleks arvestatud ka rannakalurite huvidega, võimaldades rannakaluritele pääsu merele ja rajades kohad kalapaatidele.

Palume Vihula Vallavalitsusel võimalusel arvestada Käsmu Sadama arendamisel rannakaluritele paadikohtade loomisega.

**Otsustati** ühehäälselt esitada sooviavaldus Vihula Vallavalitsusele.

Lisa 1 Juhatuse liikmete kirjalikud seisukohad otsuse vastuvõtmisel.